

ZAPISNIK

09. sjednice Vijeća Mjesnog odbora Brezovica održane 09. veljače 2022., u sjedištu Mjesnog odbora Brezovica, Brezovička cesta 100, s početkom u 18:00 sati.

NAZOČNI ČLANOVI VIJEĆA: Stjepan Imprić, Smiljana Svedrović, Lovro Kreković, Katarina Buti, Martin Pavić, Dragan Rajić( pridružio se na 2. točci) i Zoran Kornet

NAZOČAN PREDSJEDNIK VIJEĆA GRADSKE ČETVRTI BREZOVICA: Tomislav Cavić

NAZOČAN DJELATNIK GRADSKOG UREDA ZA MJESNU SAMOUPRAVU, CIVILNU ZAŠTITU I SIGURNOST: Kamelia Antonia Pelikon


Predsjednik Vijeća Mjesnog odbora Brezovica pozdravlja prisutne, konstatira da je na sjednici Vijeća prisutno 06 od 07 članova Vijeća te isto može pravovaljano raspravljati i odlučivati.
Predsjednik daje na glasanje zapisnik 08. sjednice Vijeća.
Vijeće je jednoglasno (6“za“) usvojilo zapisnik 08. sjednice Vijeća.
Predsjednik Vijeća otvara 09. sjednicu Vijeća te predlaže sljedeći

d n e v n i   r e d:

1. Prijedlog Financijskog plana Mjesnog odbora Brezovica
2. Prijedlog Plana malih komunalnih akcija Mjesnog odbora Brezovica za 2022.
3. Prijedlog Zaključka o konačnom prijedlogu prioriteta za Plan komunalnih aktivnosti 
    Gradske  četvrti Brezovica za 2022.
4. Prijedlog Zaključka o prijedlogu asfaltiranja ulica iz sredstava asfalterskog programa iz 
    Plana malih komunalnih akcija MO Brezovica za 2022.
5. Prijedlog zaključka o utrošku sredstava s pozicije „ostali nespomenuti  rashodi poslovanja“
6. Prijedlog zaključka o potrebi sanacije dijela kolnika Prigradske ulice
7. Obavijesti, pitanja i prijedlozi

Vijeće je jednoglasno (6“za“) prihvatilo predloženi dnevni red.

Ad 1). Prijedlog Financijskog plana Mjesnog odbora Brezovica
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo Financijski plan Mjesnog odbora Brezovica koji je sastavni dio ovoga zapisnika.








Ad 2). Prijedlog Plana malih komunalnih akcija Mjesnog odbora Brezovica za 2022.
Predsjednik Vijeća Stjepan Imprić obrazlaže Prijedlog.
Vijeće je jednoglasno (7“za“) donijelo

Plan malih komunalnih akcija
Mjesnog odbora Brezovica u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Brezovica (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 1.839.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	646.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	1.193.000,00

	Ukupno
	1.839.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 14.801 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski  program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 152.710 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 835.000,,00 kuna za asfalterski program i
	- 30 % ili 358.000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.


Ad 3). Prijedlog Zaključka o konačnom prijedlogu prioriteta za Plan komunalnih aktivnosti  Gradske  četvrti Brezovica za 2022.
Predsjednik Vijeća Stjepan Imprić obrazlaže Prijedlog.
Smiljana Svedrović govori da se treba naći rješenje za saniranje Prigradske ulice koja je u lošem stanju.
Katarina Buti se ispričala i morala je izaći u 19:36 sati.
Nakon rasprave, Vijeće je jednoglasno (6“za“) donijelo

Z A K LJ U Č A K
o konačnom prijedlogu prioriteta za Plan komunalnih aktivnosti
Gradske četvrti Brezovica za 2022.


	Vijeće Mjesnog odbora Brezovica predlaže Vijeću Gradske četvrti Brezovica da u Plan komunalnih aktivnosti Gradske četvrti za 2022. godinu uvrsti sljedeće akcije na području Mjesnog odbora Brezovica:

I. VODOOPSKRBA

	R.br.
	Lokacija i vrsta objekta
	Opis  radova
	Količina
	Vrijednost u kn

	1.
	Desprimska I. odvojak prema k.br. 18
	Protupožarni elaborat i projektna dokumentacija za vodoopskrbni cjevovod
	d=50m
	20.000,00

	2.
	Desprimska I. odvojak prema k.br 6a
	Protupožarni elaborat i projektna dokumentacija za vodoopskrbni cjevovod
	d=110m
	20.000,00

	3.
	Put u Zadvorskom, između ulice Kostenjaki i Zadvorske ulice k.č. 2652 k.o. Brezovica
	Protupožarni elaborat i projektna dokumentacija za vodoopskrbni cjevovod
	
	20.000,00







II.  ODVODNJA OTPADNIH VODA

	R.br.
	Lokacija i vrsta objekta
	Opis  radova
	Količina
	Vrijednost u kn

	1.
	Desprimska III. odvojak,odvojak iza k.br. 2
	Projektna dokumentacija za odvodnju
	D=150m
	25.000,00

	2.
	Prigradska ulica, odvojak prema k.br. 25b
	Projektna dokumentacija za odvodnju
	D=175m
	20.000,00





III. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  (prvo asfaltiranje ili obnova; s pješačkim hodnikom ili bez njega; potrebne kanalice ili rubnjaci; oborinska odvodnja; potrebna proširenja i sl.)
	Količina (duljina i širina) u metrima)
	Vrijednost


	
1.
	Hudobička ulica od k.br. 14a do 14c
	Asfaltiranje
	d=85m
š=4m     
	69.000,00

	2.
	Brezovička cesta od k.br. 124 do 132
	Projektiranje  nogostupa
	d=240m
	20.000,00

	3.
	Hudobička III.odvojak do potoka Maličevac
	Zacjevljenje
	
	300.000,00

	4.
	Kod crkve sa strane 
	Gradnja nogostupa do zida
	
	150.000,00

	5.
	Prigradska III. odvojak do kanala
	Projektiranje nogostupa
	d=200m
	20.000,00

	6.
	Drežnik III. odvojak, odvojak prema k.br. 15a
	Asfaltiranje
	d= 150m
š=3m       
	159.000,00

	7. 
	Zadvorska ulica kod k.br. 37g, k.č.br. 2652 k.o. Brezovica
	asfaltiranje
	d=180m
š=4m
	Troškovnik treba napraviti

	8.
	Drežnik II. odvojak prema k.br. 10e
	asfaltiranje
	d=60m
 š=4m
	Troškovnik treba napraviti

	9.
	Golobreška I. odvojak
	Izgradnja nogostupa
	
	400.000,00

	10.
	Drežnik(od mosta potoka Močirad) do Drežnik III. odvojak
	Projektiranje nogostupa
	
	50.000,00

	11.
	Desprimska I. odvojak od početka do k.br.24
	Projektiranje nogostupa
	d=560m
	50.000,00

	12.
	Grančarska V. odvojak
	asfaltiranje
	d=170m
š=4m     234.000,00
	234.000,00

	13.
	Grančarska ulica od Lomničkog mosta do Grančarskog I. odvojka
	Projektiranje nogostupa
	
	20.000,00

	14.
	Hudobička ulica
	Prepravljanje slivnika
	
	

	15. 
	Grančarska IV. odvojak
	asfaltiranje
	
	303.000,00

	16.
	Desprimska ulica od ulice Drežnik do Desprimske II. odvojak
	Izgradnja nogostupa
	d=115m
	225.000,00

	17.
	Golobreška od k.br. 4 do autobusne stanice
	Gradnja nogostupa
	
	100.000,00

	18.
	Grančarska I. odvojak
	Projektiranje nogostupa
	
	40.000,00

	19.
	Ulica Balaški od asfaltiranog dijela do potoka Lomnica
	šodranje
	d=300m
š=3m
	42.000,00




IV. IGRALIŠTA I ZELENE POVRŠINE
	R.br.
	Lokacija i vrsta objekta
	Opis  radova
	Količina

	
1.
	Dječje igralište Drežnik-Drežnik I. odvojak
	Koš za smeće
	

	2.
	Brezovica, površina kod objekta NK Brezovica, istočna strana, Brezovička cesta 98b
	Projektiranje nadstrešnice
	

	3.
	Dječje igralište Drežnik-Drežnik I. odvojak
	Postavljanje ograde
	31.088,00

	4.
	Dječje igralište Drežnik-Drežnik I. odvojak
	Postavljanje dodatne sprave
	60.625,00

	5. 
	Nogometno igralište NK Brezovica
	Sanacija igrališta
	134.005,00

	6.
	Caritasova kuća Blaženi A. Stepinac, Brezovička cesta 98
	
	5.320,00

	7. 
	NK Brezovica, Brezovička cesta 98, 
	Ograda 
	48.910,00

	8.
	OŠ Brezovica, polivalentno igralište
	Ograda – žičano pletivo
	84.020,00

	9.
	OŠ Brezovica,
	Stolni tenis
	18.800,00










V. JAVNA RASVJETA

	R.br.
	Lokacija i vrsta objekta
	Opis  radova
	Količina

	
1.
	Od Brezovičke ceste do Prigradske III. odvojak 16
	Projektna dokumentacija
	20.000,00

	2.
	NK Brezovica, Brezovička cesta 98b
	Gradnja rasvjete
	




VI. PROSTOR MJESNE SAMOUPRAVE

	R.br.
	Lokacija i vrsta objekta
	Opis  radova
	Količina

	
1.
	Brezovička cesta 100
	Uređivanje sanitarnog čvora na I. katu
	








VII. DRUGI JAVNI OBJEKTI I POVRŠINE


	R.br.
	Lokacija i vrsta objekta
	Opis  radova
	Količina

	
1.
	LD Fazan Brezovica-Kupinečki Kraljevec, Prigradska III. odvojak
	postavljanje nadstrešnice
	



Ad 4). Prijedlog Zaključka o prijedlogu asfaltiranja ulica iz sredstava asfalterskog programa iz  Plana malih komunalnih akcija MO Brezovica za 2022.
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

ZAKLJUČAK
o prijedloga asfaltiranja ulica iz sredstava asfalterskog programa iz Plana malih komunalnih akcija Mjesnog odbora Brezovica u 2022.
        
1. Vijeće Mjesnog odbora Brezovica razmotrilo je potrebu redovitog održavanja nerazvrstanih cesta na području Mjesnog odbora Brezovica.

      2. Vijeće predlaže da se iz Plana malih komunalnih akcija Mjesnog odbora Brezovica
           u 2022., odn. iz asfalterskog programa asfaltiraju slijedeće nerazvrstane  ceste:
          a)  Hudobička III. odvojak od  k.br. 41 prema k.br. 50                    

      3.  Ovaj će zaključak dostavlja se Vijeću Gradske četvrti Brezovica na dalje postupanje. 
Ad 5). Prijedlog zaključka o utrošku sredstava s pozicije „ostali nespomenuti  rashodi poslovanja“
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                                             ZAKLJUČAK
			o odobrenju korištenja sredstava


1. Vijeće Mjesnog odbora Brezovica odobrava isplatu sredstava iz razdjela 005-02. Proračuna Grada Zagreba za 2022., na teret pozicije 280-3299 „ostali nespomenuti
rashodi poslovanja“ Vijeća Mjesnog odbora Brezovica, u iznosu od 8.100,00 kn, za  protokolarne potrebe.







      2.  Vijeće je suglasno da se:
           a)  početkom lipnja naruče cvjetni aražmani

           b) Velika Gospa 15. kolovoza
               - cvjetni aranžmani

           c) obilježavanje dana Vukovara
               - lampaši 400 komada

3.    Ovaj će zaključak izvršiti Gradski ured za mjesnu samoupravu, civilnu zaštitu i sigurnost.

Ad 6). Prijedlog zaključka o potrebi sanacije dijela kolnika Prigradske ulice
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

Z A K LJ U Č A K
o potrebi žurne sanacije dijela kolnika Prigradske ulice


	
	1.Vijeće Mjesnog odbora Brezovica je temeljem zahtjeva građana i članova Vijeća višekratno tražilo žurnu sanaciju cca 50 m2 kolnika Prigradske ulice, s obzirom da je opasan za promet, neravan, s ulegnućima i uzdignućima. Međutim, isti do danas nije saniran.

2. Vijeće traži žurnu sanaciju dijela kolnika Prigradske ulice na lokaciji iz točke
    1. zaključka.


	
	

	 
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.



Ad 7). Obavijesti, pitanja i prijedlozi
Stjepan Imprić obavještava prisutne da je stalno šalje prijave divljeg odlagališta prema komunalnom redarstvu.
Tomislav Cavrić obavještava prisutne da je dobio informaciju glede optičkog kabela, da bi prva faza trebala u ovoj godini biti realizirana.

Dovršeno u 20:46 sati.







KLASA: 024-08/22-003/336
URBROJ: 251-13-11-8-22-2

Zapisnik vodila
Kamelia Antonia Pelikon

